ตอนนั่งผมมีอาการ เจ็บจี๊ดตรงท้องน้อยขวาใกล้ๆต้นขาอะครับ เป็นหายๆ ยืนแล้ว โอเคขึ้น แบบนี้ผมเสี่ยงเป็นไส้ติ่งอักเสบมั้ยครับ
สวัสดีค่ะ อาการปวดน้อยด้านขวา อาจเกิดจาก- ไส้ติ่งอักเสบ อาการปวดมักเกิดขึ้นอย่างเฉียบพลัน โดยเริ่มที่บริเวณรอบสะดือ ต่อมาย้ายไปปวดที่ท้องด้านล่างขวา อาการปวดจะรุนแรงเรื่อยๆ ภายใน 1-2 วัน และมักมีไข้ร่วมด้วย อาจมีท้องเสีย ท้องอืด อาเจียน ปัสสาวะผิดปกติ ร่วมด้วย- ลำไส้อักเสบ แต่มักมีคลื่นไส้ อาเจียน ท้องเสียร่วมด้วย- กล้ามเนื้อหน้าท้องบาดเจ็บจากการใช้งานหนัก เคลื่อนไหวผิดท่า หรือโดนกระแทกโดยตรง เป็นต้น ซึ่งจะมีจุดกดเจ็บที่ชัดเจน และจะมีอาการเจ็บสัมพันธ์ตามการขยับของท่าทาง- ไส้เลื่อนบริเวณขาหนีบ แต่มักจะคลำพบก้อนที่บริเวณขาหนีบหรืออัณฑะ หรือเห็นลูกอัณฑะบวมโต โดยเฉพาะเวลานั่ง ยืน เดิน หรือไอ โดยปกติจะไม่มีอาการเจ็บหรือปวด แต่หากเกิดภาวะแทรกซ้อน คือกลายเป็นไส้เลื่อนชนิดติดคา ก็จะทำให้มีอาการปวดอย่างต่อเนื่อง โดยอ าจปวดร้าวไปถึงท้องน้อยและต้นขาได้- มีท้องผูก- มีก้อนเนื้องอกต่างๆ ในช่องท้องหากอาการปวดท้องไม่ได้รุนแรงขึ้นเรื่อยๆ ไม่มีไข้ ก็ไม่ใช่อาการของไส้ติ่งอักเสบค่ะ ดังนั้น หากอาการยังเป็นไม่มาก อาจสังเกตอาการไปก่อน ในช่วงนี้ ก็พยายามเลือกทานอาหารที่ย่อยง่าย ไม่ทานรสจัด ไม่ดื่มชา กาแฟ น้ำอัดลม งดการออกกำลังกาย การยกของหนัก เป็นต้น หากอาการยังไม่หายไป ก็ควรไปพบแพทย์เพื่อตรวจหาสาเหตุค่ะ